
ČESTITAMO…

…i zahvaljujemo Vam se što ste izabrali GCI1000W12V-S, naponski invertor/punjač akumulatora posebno dizajniran za zahtevnog korisnika mrežnog napajanja i/ili za potrebe kvalitetnog punjača akumulatora.

Pored jedinstvene robustnosti i izvrsnog kvaliteta, GCI Vam pruža dugotrajnost i pouzdanost.

Kao i ostali uređaji naše kuće GAUS StS®, GCI je proizveden da zadovolji najviše standarde kvaliteta.

Ovo uputstvo Vas upoznaje sa GCI i ukazuje Vam kako da dobijete što više od njega. 

GAUS CHARGER-INVERTER GCI1000W12V-S

OPIS UREĐAJA


GCI1000W12V-S je mikroprocesorski uređaj sa dvojakom funkcijom. Naime, može se koristiti kao uređaj za besprekidno napajanje (UPS-Uninterruptible Power Supply) ili kao inteligentan kontrolisan punjač olovnih starterskih baterija nominalnog napona 12V. Razvijen je kao posledica potrebe za malim, prenosnim, jednostavnim za rukovanje, pouzdanim i relativno jeftinim uređajem za bezprekidno napajanje i/ili punjenje olovnih starterskih baterija. 

Zahvaljujući kvalitetnom izlaznom naponu (ostvarenom PWM modulacijom), naponskoj stabilizaciji i snazi, u UPS modu u uslovima lošeg ili u nedostatku mrežnog napajanja uređaj se može koristiti za napajanje telefonskih centrala, faksova, PC računara, audio i video opreme, televizora, osvetljenja, pumpi za centralno grejanje, alarmnih uređaja itd. U UPS modu mikroprocesor u uređaju vrši monitoring mrežnog napona, donosi odluke o njegovom kvalitetu i po potrebi prebacuje priključene potrošače na bateriju, signalizira karakteristične momente i ne dozvoljava nepravilnu upotrebu. Uređaj ne dozvoljava duboko pražnjenje baterije i vrši njeno kontrolisano dopunjavanje. 

Punjenje se odvija kombinovanjem četiri faze (automatski-faza intenzivog punjenja sa većim strujnim pragovima, faza intenzivog punjenja sa nižim strujnim pragovima, faza dopunjavanja i faza održavanja), naponski, strujno, vremenski i kapacitivno je kontrolisano i implementirane su brojne mere zaštite. Kako je uređaj mikroprocesorski, sa merenjem struje, napona, temperature hladnjaka tranzistora i transformatora, po želji je moguće implementirati razne algoritme rada. Moguća je izmena naponskih i strujnih limita, uslovljavanje karakteristike punjenja, pauziranje, čekanje na događaj (merenje Ah u punjenju i invertorskom režimu), uslovljavanje završetka punjenja, konekcija sa PC računarom, prikaz grafika punjenja i pražnjenja (invertorski režim) i štampanje istih, itd. Zahvaljujući naponskom limitu, moguće je vršiti punjenje bez nadzora, jer nema prepunjavanja (preko noći ili vikenda). Takođe, ukoliko u toku punjenja dođe do ispada mrežnog napajanja, uređaj po njegovom povratku automatski nastavlja punjenje sa parametrima koji su bili pre ispada mreže. 

Uređaj je smešten u plastificiranu čeličnu kutiju sa gumenim nožicama i ručkom za nošenje. Sa prednje strane uređaja se nalaze glavni prekidač, led diode (INVERTER, OVERLOAD, LOW BATTERY, MAINS), utičnica sa poklopcem za priključenje potrošača. Sa zadnje strane uređaja su izvodi punjača (za priključenje akumulatora), mrežni kabel, automatski osigurač u jednosmernom kolu punjača (invertora), kućište sa topljivim osiguračem u mrežnom delu kola i držači za namotavanje kablova.

Gaus Charger-Inverter GCI1000W12V-S ima sledeće zaštite:

Mod UPS:

1. Amplitudna prenaponska (250V 50Hz) i podnaponska zaštita (180V)

2. detekcija izostanka poluperiode mrežnog napajanja - brzina reakcije ~5ms

3. detekcija loše mrežne frekvencije

4. zaštita od dubokog pražnjenja baterije u invertorskom režimu (pri naponu baterije od 11V počinje periodična zvučna i svetlosna signalizacija, na 10.5V kontinualna signalizacija, na 10V automatsko isključenje invertora)

5. kontrola kvaliteta mrežnog napona u periodu od 200 mrežnih poluperioda pre vraćanja potrošača na mrežno napajanje

6. temperaturna zaštita na hladnjaku poluprovodničkih energetskih komponenti

7. temperaturna zaštita mrežnog transformatora

8. zaštita od preopterećenja u invertorskom režimu uz odgovarajuću svetlosnu i zvučnu signalizaciju

9. elektronska zaštita za preopterećenje u piku i trajnog preopterećenja

10. nožasti osigurač 2x60A u jednosmernom kolu

11. topljivi tromi osigurač 10A za zaštitu od preopterećenja u uslovima prisutnog mrežnog napajanja

12. kontrolisano punjenje baterije (dopunjavanje nakon invertorskog rada), soft start, kapacitet, struja, napon, vreme...

Napomena: 

Strogo voditi računa o polartetu priključaka akumulatora! U slučaju greške, jedina zaštita energetskih tranzistora je nožasti osigurač od 2x60A, tako da može doći do trajnog oštećenja. Takođe, u uslovima prisutnog mrežnog napajanja strogo voditi računa o snazi priključenih potrošača! Ukupna snaga potrošača ne sme preći 500W ni kada ima ni kada nema mrežnog napajanja. U slučaju preopterećenja uređaj prestaje sa radom (pregoreva tromi osigurač od 10A 20mm). Tipične greške su priključenje usisivača, kuvala za kafu, fena, grejalice... 

   TEHNIČKE KARAKTERISTIKE

	UPS (naponski pretvarač):
	

	Kontinualna izlazna snaga
	1000Wmax

	Max. izlazna snaga 5sec
	1500W

	Max. izlazna snaga u piku
	3kW

	Izlazni napon (puno opterećenje)
	220Veff, +10%, -15%; 50Hz

	Oblik izlaznog napona
	Trapezna simulacija sinusoide

	Energetika
	Half bridge sa MOSFET tranzistorima 

	Napon napajanja
	10.5-15V (Pb starterski akumulator 12V, antimonski)

	Strujna zaštita
	110A (kont.), 250A pik

	Naponska stabilizacija
	PWM modulacija

	Potrošnja u praznom hodu
	Ispod 150mA

	Soft start 
	Da

	Vremensko kašnjenje između mrežnog I napajanja sa baterije (invertor) – detekcija izostanka poluperiode mrežnog napajanja
	5ms

	Detekcija prenapona
	250V

	Detekcija podnapona
	175V

	Kontrola kvaliteta mrežnog napajanja kao uslov za povratak potrošača na isto
	2s

	Galvansko odvajanje mrežnog od invertorskog napajanja
	Da


	Signalizacija preopterećenja
	900W (90A) periodična zvučna i svetlosna signalizacija, 1000W (100A) kontinualna zv. i sv. sign, 1100W (110A) automatsko isključenje invertora-zabrana korišćenja do detekcije rasterećenja ili reseta uređaja

	Zaštita od dubokog pražnjenja
	11V periodična zvučna i svetlosna signalizacija, 10.5V kontinualna zv. i sv. Sign, 10V automatsko isključenje invertora-zabrana korišćenja do detekcije punjenja baterije

	Ugrađen automatski punjač
	Da, nadoknađuje potrošeni kapacitet u Ah (meri se potrošen kapacitet u toku invertorskog rada)

	Isključivanje punjača
	Dostignut kapacitivni, vremenski ili naponski uslov

	Vreme punjenja baterije
	Oko 4.5h (90Ah)

	CHARGER (Punjač):
	

	Struja punjenja
	0-30A

	Raspon napona punjenja
	7-18V

	Izlazni napon
	16V (intenzivno punj.) 14.8V (održavanje)

	Izlazna snaga
	900W 

	Napajanje
	Monofazno 50Hz, 1000W, 220VAC +/-10%

	Nominalna ulazna struja
	5A

	Maksimalna startna struja
	7A

	Kapacitet
	Punjenje jednog 12V-nog akumulatora (6 ćelija)

	Rezolucija
	100mA i 25mV (10 bita)

	Tačnost merenja
	Bolja od 10%

	Talasnost struje
	Punomostni ispravljač

	Energetika
	Inverzne diode MOSFET tranzistora 

	Prekostrujna zaštita
	110A (trenutno isključenje energetike)

	Prekonaponska zaštita
	18V

	Koeficijent korisnog dejstva
	75%

	Kontrolne karakteristike
	Punjač sa naponskim i strujnim limitom

	Kontrolna varijabla
	Struja, napon, kapacitet Ah, vreme

	GCI1000W12V-S:
	

	Kontrolni elementi
	Glavni prekidač, LED diode

	Kućište
	Čelična crvena plastificirana kutija 

	Dužina priključnih kablova sa olovnim klemama
	P/F 16mm2  crvena +, plava -, L 1,5m

	Radna temperatura ambijenta
	0 do +50C

	Dimenzije (ŠxDxV)
	270x370x140mm 

	Masa
	12kg


Vreme autonomnog rada (hh:mm) invertora u zavisnosti od priključenog opterećenja i kapaciteta baterije

	Snaga potro-

šača

[ W ]
	Vrsta potrošača
	Kapacitet baterije

	
	
	45Ah
	55Ah
	66Ah

	30
	HI-FI stereo (mini), kasetofon, radio

Bežični telefon

	11:30
	15:00
	17:30

	60
	TV (novijeg tipa)

Sijalica (60W)

Fax

	6:00
	7:30
	9:00

	100
	TV + VCR + satellite receiver

Sijalica (100W)

Pumpa za kućno centralno grejanje

	3:30
	4:30
	5:15

	120
	Telefonska centrala (Panasonic)

TV (starijeg tipa)

PC sa 14” color monitor

	3:00
	3:45
	4:30

	150
	HI-FI stereo

Dve sijalice (2x75W)

	2:20
	3:00
	3:30

	200
	TV + sijalica + fax

Telefonska centrala + TV + kasetofon

Druge kombinacije odgovarajuće snage
	1:45
	2:15
	2:45


UPUTSTVO ZA KORIŠĆENJE

UPS mod

1. Proveriti da li su isključeni automatski osigurač sa zadnje strane i prekidač sa prednje strane uređaja.

2. Uključiti utikač mrežnog napajanja.
3. Uključiti prekidač POWER. Preko ovog prekidača elektronika dobija napajanje iz mreže (ili iz baterije u invertorskom režimu). Ako je mreža prisutna upaliće se led dioda MAINS i LOW BATT.

4. OPASNOST! VAŽNO! Minus klemu postaviti na minus pol olovnog akumulatora, a plus klemu na plus pol akumulatora. Strogo voditi računa o polaritetu. U protivnom može doći do oštećenja uređaja. Ova vrsta kvara NE PODLEŽE GARANCIJI! Polovi na bateriji moraju biti očišćeni, a klema propisno stegnuta.
5. Uključiti automatski osigurač. Ukoliko je akumulator dobar (nov i napunjen) ugasiće se led dioda LOW BATT/NO BATT. Napomena: između tačaka 3. i 5. treba sačekati nekoliko sekundi da bi elektronika prepoznala prisustvo mreže. Ukoliko se ovo ne učini, doći će do kratkotrajnog aktiviranja invertora. Takođe, ukoliko mreža nije prisutna, ovim korakom će se startovati invertor i upaliće se led dioda INVERTER (crvena).

6. Pri nestanku mrežnog napajanja automatski se aktivira invertor. Aktivira se led dioda INVERTOR i gasi MAINS.

7. Potrošač ili razvodnik sa potrošačima (produžni kabel) do 500W treba priključiti u utičnicu sa prednje strane uređaja. Napajanje ovako priključenih uređaja će biti iz mreže dok je ima i dok zadovoljava kvalitetom (amplituda i frekvencija), a ako ne iz akumulatora (pod uslovom da nije prazan ili da nije prisutno preopterećenje ili aktivan temperaturni alarm).

8. U slučaju da se u toku rada invertora desi signalizacija preopterećenja OVERLOAD (crvena), treba rasteretiti uređaj (smanjiti potrošače).

9. Proces isključenja ili demontaže uređaja treba vršiti u inverznom redosledu (od tačke 9. do 1.)

Napomena:  Za UPS mod, najbolje je jednom instaliran sistem (akumulator, uređaj i potrošači) ne dirati i držati u stalno uključenom stanju (uključen glavni prekidač, priključena baterija i potrošači).

Važno: Voditi računa da se u produžni kabel na izlazu uređaja greškom ne uključu neki veliki potrošač (grejalica, fen, usisivač itd.). Ako se to desi, uređaj će prestati sa radom u UPS modu.
SIGNALIZACIJA

	Led dioda
	Boja
	Buzer
	Značenje

	INVERTER
	Crvena
	Ne
	Aktivan je invertor (nema kvalitetnog mrežnog napona)

	OVERLOAD
	Crvena
	Da
	Preopterećenje izlaza sa potrošačima u invertorskom režimu; dozvoljen rad nakon rasterećenja ili reseta

	LOW BATT.
	Crvena
	Da
	Ispražnjena baterija u invertorskom režimu

	MAINS
	Crvena
	Ne
	Prisutan ispravan napon mreže


PREVENTIVNE MERE

1. Molimo Vas da pročitate uputstvo i upozorenja pre upotrebe;

2. Da biste izbegli električni udar, isključite mrežni kabel iz mreže i priključne kablove sa baterije pre skidanja poklopca sa uređaja ili pre zamene osigurača;

3. Ne izlažite uređaj direktnoj sunčevoj svetlosti, visokoj temperaturi i visokoj relativnoj vlažnosti i kiši; uređaj je namenjen za upotrebu u pokrivenim prostorima;

4. Uređaj mora biti uzemljen;

5. Ne priključujte uređaj na bateriju čiji je nominalan napon drugačiji od 12V. Napon konektovane baterije mora biti veći od 7V, a manji od 18V;

6. Ne priključujte uređaj na bateriju koja je u nekom vozilu. Baterija koja treba da se puni ili testira, mora biti izvađena iz vozila;

7. Uvek vodite računa o koreknom polaritetu prilikom priključenja baterije. Crveni (smeđi) kabel na plus, crni (plavi) na minus polni izvod baterije. Inverzan polaritet može dovesti do trajnog oštećenja uređaja i baterije;

8. Smestite uređaj tako da se omogući pravilno odvođenje disipirane toplote (ne prekrivati otvore za hlađenje). Uređaj koristite samo u dobro ventiliranim prostorijama i prostorima. Gasovi oslobođeni tokom punjenja su eksplozivni. Ne pušite, izbegavajte vatru i varnice;

9. Ne dozvolite intenzivno grejanje i «ključanje» baterije tokom punjenja;

10. Vodite računa o snazi priključenih uređaja; preopterećenja ne sme biti ni u uslovima invertorskog rada ni u uslovima prisutnog mrežnog napajanja;

11. za potrebe UPS moda koristite ispravne i nove olovne baterije starterskog tipa, nominalnog napona 12V;

12. Servis uređaja može vršiti samo stručno i kvalifikovano osoblje.

USLOVI GARANCIJE

Garancija ne pokriva:

1. oštećenja nastala usled pogrešnog priključenja baterije (kontra polaritet);

2. oštećenja nastala usled preopterećenja (u uslovima mrežnog napajanja i u uslovima odsustva mreže);

3. mehanička oštećenja

4. sva oštećenja koja nastaju usled nepridržavanja uputstva za korišćenje i preventivnih mera.

